
Disgrifiad o'r Swydd
Teitl y Swydd:			Swyddog Gwaith Achos (Gwaith Achos) 

Lleoliad:				Gweithio Hybrid 
1 Ffordd yr Hen Gae, Pencoed, Pen-y-bont ar Ogwr CF35/5LJ/Gartref

Gradd/Cyflog:			£30,024 - £32,598 y.f. (OGCC Gradd INV1 – INV4)

Oriau gwaith:		37 awr yr wythnos 
	
Yn gyfrifol i:				Rheolwr Tîm Derbyn

Pwrpas y Swydd:  Darparu gwasanaeth effeithlon, gwybodus ac ymatebol i aelodau’r cyhoedd sy’n cysylltu â’r Ombwdsmon.  Rheoli llwyth achosion ac arfer, fel y bo’n briodol, awdurdod dirprwyedig yr Ombwdsmon.
Prif Gyfrifoldebau:
· Cofrestru cwynion newydd yn unol â gweithdrefnau’r Ombwdsmon, gan gynnwys derbyn cwynion a wneir ar wahân i gwynion ysgrifenedig
· Diweddaru’r systemau rheoli achosion yn ôl y gofyn
· Ymdrin yn effeithiol ac yn gwrtais ag ymholiadau gan aelodau’r cyhoedd neu eraill pa un a ydynt yn dod dros y ffôn, drwy lythyr, ebost neu ymweliad, rhoi gwybodaeth a chyngor priodol a chadw cofnodion perthnasol yn unol â gweithdrefnau’r Ombwdsmon 
· Rhoi ystyriaeth gychwynnol i gwynion y bydd yr Ombwdsmon yn eu derbyn, cyfrannu, yn unol â gradd y swydd, at ganlyniadau gan gynnwys cwblhau, datrys yn gynnar neu gyfeirio ymlaen, a gwneud argymhellion i gydweithwyr ar lefel uwch fel y bo'n briodol.
· Arfer, fel y bo'n briodol, awdurdod dirprwyedig yr Ombwdsmon gan wneud penderfyniadau am waith achos a'u cyfleu yn ôl yr angen.
· Cyfrannu'n adeiladol at ddatblygu a gwella cynlluniau, polisïau a gweithdrefnau'r swyddfa
· Sicrhau bod gennych ddealltwriaeth eang o newidiadau pwysig yn y gyfraith ac mewn ymarfer sy'n effeithio ar awdurdodaeth yr Ombwdsmon.
· Gweithredu'n unol â Datganiad Polisi Cyfle Cyfartal yr Ombwdsmon

Cyfrifoldebau cyffredinol:

· Cyfrannu'n adeiladol at ddatblygu a gwella cynlluniau, polisïau a gweithdrefnau'r swyddfa.

Amcanion ar gyfer holl staff yr Ombwdsmon:
· Dilyn holl bolisïau a gweithdrefnau OGCC fel y’u nodwyd yn y dogfennau polisi, y pecynnau cynefino, yr Hwb ac ati.

· Cyfrannu at ymrwymiad yr Ombwdsmon i arferion da o ran delio â gwybodaeth drwy gydymffurfio â Chyfraith Diogelu Data a pholisïau a gweithdrefnau’r Ombwdsmon, yn enwedig o ran unrhyw ddata personol neu ddeunydd cyfrinachol.

· Cymryd gofal rhesymol o’ch llesiant a’ch iechyd a’ch diogelwch eich hun ac o lesiant ac iechyd a diogelwch pobl eraill y gallai’r camau hynny effeithio arnynt.

· Cyflawni unrhyw ddyletswyddau eraill, sy’n gymesur â’r sgiliau a’r profiad a ddisgwylir ar gyfer y swydd hon ac y gall y rheolwr llinell perthnasol eu dyrannu o bryd i’w gilydd.

· Gweithredu ar draws holl awdurdodaeth bresennol yr Ombwdsmon neu ei awdurdodaeth yn y dyfodol ac ym mha bynnag dîm gweithredu sy’n briodol ym marn yr Ombwdsmon er mwyn cyflawni amcanion y gwasanaeth.

· [bookmark: _Hlk5955094][bookmark: _Hlk5954426]Cynnal gwaith yn ddwyieithog drwy gyfrwng y Gymraeg a’r Saesneg (ar lafar a/neu’n ysgrifenedig) lle mae’r penodiad wedi’i gadarnhau i wneud hynny.

· [bookmark: _Hlk5955104]Gweithredu’n unol â datganiad polisi’r Ombwdsmon ar Gyfle Cyfartal a darparu gwasanaeth sy’n deg a chyfartal i bawb.
 
· Gweithredu bob amser yn unol â Gwerthoedd yr Ombwdsmon:

[bookmark: _Hlk5954450]Cyflawni	Gwneud ein gorau glas
Cydberthynas	Parchu ein gilydd a gweithio ar y cyd er mwyn i’r sefydliad lwyddo
Bod yn Gadarnhaol 	Dangos brwdfrydedd a balchder o ran pwy ydym ni a’r hyn rydym yn ei wneud
Cefnogi	Bod yn gefn i’n gilydd a gwerthfawrogi amrywiaeth 
Perchnogaeth	Derbyn cyfrifoldeb am bopeth a wnawn
Parodrwydd 	Agwedd gadarnhaol, hyblyg ac awyddus

Gofynion 

[bookmark: _Hlk5954041][bookmark: _Hlk5954529]Hanfodol:

· Gradd (neu’n aros am ganlyniadau) yn y Gyfraith, Gweinyddiaeth Gyhoeddus neu faes pwnc tebyg
· Sgiliau cyfathrebu rhagorol ar lafar ac ar bapur 
· Gallu i asesu gwybodaeth gymhleth, chwilio am ffeithiau, dadansoddi gwybodaeth ac adnabod materion allweddol, er mwyn gwneud penderfyniadau rhesymegol ar sail y dystiolaeth a ddarparwyd
· Gallu cynllunio a blaenoriaethu gwaith yn unol â hynny er mwyn bodloni amserlenni a chynhyrchu llawer iawn o waith
· Gallu addasu i newid a deall gwybodaeth newydd a newidiadau deddfwriaethol yn gyflym
· [bookmark: _Hlk9261808]Profiad o ddarparu gwasanaeth sy’n dilyn Deddf Cydraddoldeb 2010
· Cymhwysedd amlwg o ran systemau TG.
· Sgiliau gweinyddol rhagorol
· Hyder i ddelio â galwadau ffôn
· Aelod da o dîm ond yn gallu gweithio ar ei liwt ei hun.
· Disgresiwn llwyr a deall yr angen am gyfrinachedd. 
· Gallu gwneud gwaith drwy gyfrwng y Gymraeg (ar lafar ac ar bapur)

Dymunol:

· Gwybodaeth a dealltwriaeth eang o awdurdodaeth yr Ombwdsmon, ac o weithredu deddfwriaeth briodol a gweithdrefnau cwynion (neu’n gallu ennill y ddealltwriaeth hon).  
· [bookmark: _Hlk9261925]Profiad o ddefnyddio meddalwedd cyfrifiadurol fel systemau cronfeydd data, systemau cofnodi amser, systemau pwrpasol ac ati.
· Profiad blaenorol yn y sector cyhoeddus
· Profiad o weithio / gweithredu mewn amgylchedd sy’n canolbwyntio ar y cwsmer.
· Trwydded yrru lawn (lân), yn barod i yrru i ymgymryd â’r gwaith/swydd

Amodau Arbennig:
1. Mae’n hanfodol bod y rhai sy’n gweithio i’r Ombwdsmon yn ddiduedd a’u bod yn cael eu hystyried yn ddiduedd.  Felly, ni chaniateir i staff sy’n gweithio i’r Ombwdsmon gymryd rhan mewn gweithgarwch gwleidyddol ac mae’n rhaid iddynt osgoi gwneud sylwadau gwleidyddol yn gyhoeddus, er enghraifft ar gyfryngau cymdeithasol.  Cyn eu penodi, gofynnir i ymgeiswyr llwyddiannus lofnodi datganiad yn cadarnhau eu bod yn cytuno i lynu at ein polisi o ran cyfryngau cymdeithasol ac adolygu eich ôl troed cyfryngau cymdeithasol ar draws pob llwyfan a ddefnyddir gennych.  
2. Rydym yn gweithredu polisi dim ysmygu.

